

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 212/14.08.2025**

**privind aprobarea includerii Municipiului Satu Mare în teritoriul eligibil al Zonei pescăreşti şi de acvacultură Satu Mare reprezentată de Asociaţia Grup de Acţiune Locală pentru Pescuit (FLAG) Satu Mare**

Consiliul Local al Municipiului Satu Mare,

Analizând proiectul de hotărâre înregistrat sub nr. 48828/12.08.2025, referatul de aprobare al Primarului municipiului Satu Mare, înregistrat sub nr. 48829/12.08.2025 în calitate de inițiator, raportul de specialitate comun al Serviciului managementul proiectelor şi al Direcției economice, înregistrat sub nr. 48830/12.08.2025, raportul de specialitate al Serviciului Juridic nr. 49020/12.08.2025 avizele comisiilor de specialitate ale Consiliului Local Satu Mare,

Având în vedere prevederile Programului pentru Acvacultură şi Pescuit 2021-2027, Prioritatea 3 - Facilitarea dezvoltării unei economii albastre durabile în zonele costiere, insulare şi continentale şi facilitarea dezvoltării comunităţilor care practică pescuitul şi acvacultura şi ale Ghidului Solicitantului aferent acţiunii 3.1.2. – Cheltuieli de animare şi funcţionare- Selectarea strategiilor de dezvoltare locală plasate sub responsabilitatea comunităţii (versiunea 2),

Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

 În baza prevederilor art. 129 alin. (2) lit. e) coroborat cu prevederile alin. (9) lit. c) din O.U.G. nr. 57/2019 privind Codul administrativ, cu modificările și completările ulterioare, precum şi a prevederilor Legii nr. 273/2006 privind finanţele publice locale, cu modificările şi completările ulterioare,

Ȋn temeiul prevederilor art. 139 alin. (3) lit. f) şi art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

 Adoptă prezenta

**H O T Ă R Â R E:**

**Art. 1.** Se aprobă includerea Municipiului Satu Mare, judeţul Satu Mare, în teritoriul eligibil al Zonei pescăreşti şi de acvacultură Satu Mare, reprezentată de Asociaţia Grup de Acţiune Locală pentru Pescuit (FLAG) Satu Mare.

**Art. 2.** Se împuterniceşte Primarul UAT Municipiul Satu Mare să semneze documentele necesare celor aprobate la articolul precedent.

**Art. 3.** Ȋn conformitate cu prevederile documentelor de bază [Ghidul Solicitantului aferent acţiunii 3.1.2. – Cheltuieli de animare şi funcţionare- Selectarea strategiilor de dezvoltare locală plasate sub responsabilitatea comunităţii (versiunea 2)], UAT Municipiul Satu Mare va face parte din teritoriul eligibil al Asociaţiei Grup de Acţiune Locală pentru Pescuit Satu Mare şi nu va adera la un alt parteneriat ce va implementa o Strategie de Dezvoltare Locală cu finanţare prin Programul Acvacultură şi Pescuit 2021-2027.

**Art. 4.** Cu ducerea la îndeplinire a prezentei hotărâri se încredințează Primarul municipiului Satu Mare, Direcția economică şi Serviciul managementul proiectelor.

**Art. 5**. Prezenta hotărâre se comunică, prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituției Prefectului judeţul Satu Mare, Direcției economice şi Serviciului managementul proiectelor.

 **Președinte de ședință, Contrasemnează**

 **Maurer Róbert-Csaba Secretar general,**

 **Mihaela Maria Racolța**

Prezenta hotărâre a fost adoptată în ședință extraordinară convocată de îndată cu respectarea prevederilor art. 139 alin. (3) lit. f) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 21 |
| Nr. total al consilierilor absenţi | 2 |
| Voturi pentru | 21 |
| Voturi împotrivă | 0 |
| Abţineri | 0 |

Redactat în 3 exemplare originale

L.G.